Tibra
Tibra (latīņu: Tiberis), arī Tēvere (itāļu: Tevere, izrunā: [ˈteːvere]), ir otra garākā upe Itālijā aiz Po upes. Upes izteka atrodas Toskānas-Emīlijas Apenīnu kalnos, Fumajolo kalnā (Monte Fumaiolo). Upes plūst dienvidu virzienā caur Romu un ietek Tirēnu jūrā netālu no senās pilsētas Ostijas. Lielākās Tibras pietekas ir Nera, Kjani un Anjēne. Viena no slavenākajām leģendām saistīta ar Romas dibināšanu. Leģenda vēsta, ka Romuls un Rems, Romas dibinātāji, tika atstāti kā zīdaiņi pie Tibras, bet viņus izglāba vilku māte.